Kuidas seda huvitavat reeglit kanda üle lähipildistamisele? On selge, et fotograafias  saavutame maksimaalse efekti parimate võimalike vahenditega. Seda ka lähi- ja makropildistamisel. Maksimaalne investeering tagab enamjaolt ka maksimaalse tulemuse. Aga kui on vaja eelarvega säästlik olla, siis tulebki abiks ülalmainitud reegel. Näiteks, kui 150mm makroobjektiivi hind algab 10000 kroonist, võib vaherõngaste komplekt maksta ca 2000 krooni ehk 20% makroobjektiivi hinnast. Samas võib vaherõngaste kasutamine olemasolevate objektiivide puhul täita 80% lähipildistamise vajadusest.